**Vulpea bearcă**

*La Fontaine*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cum umbla mereu haihui,

După iepuri, după pui, –

Într-un loc cu pocinog,

Coada i-a rămas zălog.

Şi, văzându-se schiloadă,

Ce-i trecu prin cap să-ncerce?

Celor tefere, cu coadă,

Le-a propus să fie… berce!

– Moda vulpilor cu coadă

E, suratelor, neroadă:

Prin noroaie,

Prin omăt,

Le purtăm ca măturoaie.

Hai să punem să le taie!

– S-o vedem pe dindărăt!

Spuse una mai vioaie.

Şi văzând-o că-i schiloadă,

Ce potop, ce hărmălaie!